Aalborgs Stifts Adresseavis, 1826-04-19
Tyrkiet. De med forrige Post komne Efterretninger om Mesolongis betrængte Tilstand stadfæste sig forsaavidt Jndtagelsen af Øerne Vassiladi og Anatoliko angaaer. Et Brev fra Prevesaa af 15de Marts fortæller denne Tildragelse saaledes: Efter Jndtagelsen af Vassiladi traf Jbrahim Pascha strax Anstalter til et Angreb paa Anatoliko. Hans Kanonbaade toge Coursen igjennem Kanalen ved Poro, i hvis Nærhed Grækerne, paa Fastlandet vestlig for bemeldte Plads, havde et befæstet Kloster ved Navn Kudro i Besiddelse. Angreb og Forsvar skeete med lige Forbittrelse; Klosteret blev bestormet og Besætningen, bestaaende af 400 Mand, maatte springe over Klingen paa nogle saa nær, som reddede sig ved Flugten. Men ogsaa paa Tyrkernes Side var Tabet betydeligt; de mistede henved 200 Døde og en Aga saaredes. Besætningen paa Anatoliko, som var Vidne til denne Kamp, holdt længere Modstand for at være til ingen Nytte, og forlangte at capitulere. Mænd og Kvinder løbe til Harbredden og anraabte om Naade. Jbrahim Pascha, som havde leiret sig i ringe Afstand fra Anatoliko i Landsbyen Finachia, ilede selv til Stedet og indrømmede Besætningen, efterat den havde strækket Gevær, og Jndvaanerne fri Bortdragen til Arta, og tillod Enhver at medtage saameget af sine Eiendele, som han selv kunde bære. Nogle Dage iforveien vare hundrede Tyrker, der befandt sig i Fangenskab paa Anatoliko, blevne massakrerede af Grækerne. Medens disse Tildragelser fandt Sted ved Kundro og Anatoliko, gjorde Grækerne et Udfald fra Mesolongi med 700 Mand; det kom til en hidsig Fægtning; 300 Græker bleve paa Pladsen, hvorpaa de Øvrige, næstendeels alle tilhobe saarede, ilsomst tyede tilbage til Fæstningen. Ogsaa Tyrkerne mistede mange Folk, og iblandt disse Artilleri-Chefen (Topdschi Baschi), en Fanebærer (Barachtar) og en Oberst, der blev dræbt just i det Øjeblik, da han havde personlig erobret en Græsk Fane. De Græske Tropper paa Morea forlange med ubændig Heftighed deres tilgodehavende Sold, og man paastaaer almindeligen, at Kolokotroni efter Tilbagekomsten fra sit mislykkede Forsøg mod Tripoliza har antaget et truende Sprog mod Magthaverne i Nauplia, og at han derved er bleven understøttet af en Part af de Hydriotiske Skibscaptainer. - Ø Grækernes Regeringsløshed tiltager daglig; de synes at have tabt Lysten til egentlig Krigerfærd og foretrække, som mindre Fare underkastet og derhos meere indbringende, at fare paa Sørøveri og giøre Jagt efter alle Frankernes, det er de christne Nationers, Skibe. Saaledes blev nylig et Anglo=Maltesisk Skib overhalet af Grækerne i Siras Havn i Paasyn af en Engelsk Orlogsbrig, under det Paaskud, at den havde Tyrkisk Eiendom omborde. Under den herover med Briggen opkomne Tvist indtraf Commodore Hamilton paa Reden for Sira og tillod den Græske Fribytter at opbringe Malteserskibet til Nauplia og der lade paakiende Spørgsmaalet om Prisens Retmæssighed eller Uretmæssighed. - Lykkefristere af alle Nationer fare om blandt Archipelagets Øer, udskrive for egen Regning Contributioner og requirere Penge og Levnetsmidler. Saaledes har en vis Vasso Braicovich, født i Bocca di Cattaro, der allerede i flere Aar er bekjendt som en af de frygteligste Sørøvere, i Spidsen for over 1200 Albaneser og Flygtninge fra Morea, sat sig fast paa Øen Zea, hvor han tillader sig de grueligste Voldsomheder.